Ribe Stifts Adresseaviser, 1840-02-07
Det er et glædeligt Tidens Tegn, at sædelig Orden ogsaa ved denne Leilighed maatte indgyde Agtelse for den vest, jydske Bonde, hvis spændte Opmærksomhed, beskedne Bestemthed og udviste Jnteresse forkynder, at gode Kræfter røre sig i ham, og at hans Tanke ogsaa beskjæftiger sig med Det, der omfatter Mere end hans eget Huus og hans daglige Sysler. Et yderligere Beviis herfor afgiver - hvad sikkert ei bør forbigaaes med Taushed – at flere Bønder, i Følelsen af en saadan Forsamlings gavnlige Jndvirkning, efter endte Forhandlinger, androge hos deres Stænderdeputerede om, at en lignende Forsamling af ham maatte foranstaltes for Stænderne atter aabnes, for at almeenvigtige Gienstande der samdrægtig kunde drøftes. Den indgivne Adresse lyder saaledes: Allernaadigste Konge! Sørgeligt løb Budskabet for os om vor elskede Konges, Frederik den Sjettes, Dødsfald; thi skjøndt i en fjern Provinds, vare vi ham altid nær i Hjertet. Sted moderlig behandlede af Naturen, udsatte for Havets og Stormens Ødelæggelser, som vi med Fare for Afgrøder og Eiendomme maatte kjæmpe imod; for stor Deel omgivne af Heder og Sandstrækninger, som vi med utrætteligt Arbeide tildeels maatte opdyrke, følte og saae vi stedse med dyb Taknemmelighed Hans faderlige, Hans velgjørende og altomfattende Omhu for os, følte og saae vi Hans rastløse Stræben, Hans inderlige Ønske, at afhjælpe og lette vore Savn, vort Tab og vore Lidelser. Vi følte os lykkelige og tilfredse under Hans Scepter; derfor være hans Stavnsbaandets Løsers, Stænderinstitutionens Givers, Bondestandens utrættelige Velgiørers - Minde velsignet og undsletteligt bevaret i jydske Landmænds Bryst til de sildigste Slægter. Vor dybe Smerte formildedes og lindredes imidlertid ved at vide Statens Styrelse betroet Dem, allernaadigste Konge, hvis Sind og Færd saalænge har ligget aaben. for os Alle, hvem vi Alle have betragtet med den dybeste Høiagtelse, omfattet med den inderligste Kjærlighed og Hengivenhed. Ja, allernaadigste Konge, stort er vort Tab, men stor og trøstelig var Erstatningen for dette Tab, og idet vi derfor med bevægede Hjerter yttre vor Sorg, bevidne vi tillige vor uskrømtede Glæde ved at see Den bestige Fædrenethronen, anbefale vi os tillige til Deres allernaadigste Omhu. Gud gav Dem Aand og Kraft og Villie til at styre Landet, til at fortsætte og forbedre hvad der, sikkert saa velsignelsesrigt i sine Følger, er paabegyndt, til at haandhæve Ret og Retfærdighed, til at afhjælpe Mangler, til at lindre Nøden, til at lette og mildne nødvendige Byrder, vor sikkre Fortrøstning og Forventning er derfor, at ogsaa vi ville være Dem nær, saa nær, som vor Troskab og Kjærlighed fortjener; og denne Forventning nærmet sig til glædelig Vished ved Deres Majestæts eget Tilsagn, der borger os Finantsernes Ordning, Communerne friere Forvaltning, Trykkefrihedens Beskyttelse, Oplysning til Fremvært i Gudstrygt og Dyd, Almeenvæbning til Fødelandets Forsvar. Vore Savn og Mangler ere endnu store, men ofte og grundigen ere de paatalte i Stændersalene, hvor vi haabe, at de endnu oftere, ikke uden Virkning, ville blive drøftede; og naar de da bringes for Thronen, er det vor allerunderdanigste Bøn, som det er vort trøstefulde Haab, at Deres Majestæt i Deres Viisdom og Naade, saavidt det kan bestaae med det Hele, indrømmer os de Friheder, og Lettelser, som vor Tarv og vor Egns særegne Beskaffenhed nu og fremtidigen saa høiligen gjøre nødvendige, hvorved vi fortrinligen tillade os allerunderdanigst at henvende Deres Majestæts Opmærksomhed paa de med Afsætningen af vore Kornvarer forbundne Besværligheder, der gjøre den størstmulige Frihed til Anvendelse og Forædling af dette Product ønskelig for os. Med de helligste Forsikkringer om vor undersaatlige Troskab, vor uforanderlige Hengivenhed og Kjærlighed, vor Beredvillighed til at opoffre Alt for vort kjære Fødeland og for Dem, vor elskede Kongel med Anbefaling til Deres fremtidige Naade og med de inderligste, oprigtigste Ønsker for Deres Majestæts, for Dronningens, for hele Kongehusets og Landets Vel frembringe vi saaledes herved vor allerunderdanigste Hylding.